Všeobecne záväzné nariadenie  č. ......  /2016

O udeľovaní Čestného občianstva Obce Čičmany , Ceny obce Čičmany , Ceny starostu Obce Čičmany  a udelenie Pamätného listu.

 Obecné zastupiteľstvo obce Čičmany , ako zastupiteľský zbor obce, v súlade  so  zákonom  SNR č. 369/1990 Zb. v platnom znení v zmysle   § 6 a § 11 ods. 4 písm. „o“ pre ocenenie práce fyzických a právnických osôb, ktoré sa osobitne významným spôsobom zaslúžili o rozvoj a dobré meno obce vydáva toto Všeobecne záväzné nariadenie.

§ 1
Predmet úpravy 

Účelom tohto  nariadenia je upraviť podmienky pre  udeľovanie Čestného občianstva obce Čičmany (ďalej len čestné občianstvo) , Ceny Obce Čičmany, Ceny starostu obce Čičmany, Pamätného  listu   obce Čičmany .

§ 2

Druhy verejných vyznamenaní a uznaní

Obec Čičmany zriaďuje pre ocenenie práce fyzických a právnických osôb, ktoré sa osobitne významným spôsobom zaslúžili o rozvoj a dobré meno  obce tieto verejné vyznamenania a uznania:

1. Čestné občianstvo Obce  Čičmany 
2. Cena Obce Čičmany 
3. Cena starostu obce Čičmany 
4. Pamätný list obce  Čičmany 
§ 3
Čestné občianstvo Obce Čičmany 
1. Čestné občianstvo Obce Čičmany ,ako najvyššie osobné vyznamenanie udelené Obcou Čičmany ,  môže obecné zastupiteľstvo udeliť osobám, ktoré sa  zvlášť významným spôsobom, alebo humánnymi činmi  zaslúžili o rozvoj a zveľadenie obce a život jej obyvateľov, šírenie jej dobrého mena doma a v zahraničí , zaslúžili sa o hospodársky, sociálny alebo kultúrny rozvoj obce alebo jej úspešnou propagáciou a šírením jej dobrého mena vo svete. Taktiež osobám, ktoré obohatili ľudské poznanie vynikajúcimi tvorivými výkonmi v oblasti vedy, kultúry, vzdelávania a športu.

2. Čestné občianstvo môže byť udelené len osobám, ktoré nemajú trvalý pobyt v obci, ale na jeho území pôsobia alebo pôsobili. Čestné občianstvo môže byť udelené aj in memoriam. 
3. Čestné občianstvo je čestným ocenením a jeho udelenie nezakladá trvalý pobyt v obci Čičmany. 
3. Čestné občianstvo možno udeliť aj cudzím štátnym príslušníkom.

5. O udelení čestného občianstva sa vydáva listina, ktorú podpisuje starosta obce. Listinu je možné vyhotoviť dvojjazyčne tak, že druhé vyhotovenie je v jazyku pocteného, ak je ním cudzí štátny príslušník. (vzor listiny - Príloha č. 1).  
6. Návrh na udelenie čestného občianstva  môžu podať:   starosta obce, starostovi obce poslanci obecného zastupiteľstva, obyvatelia obce, občianske združenia a iné právnické osoby pôsobiace na území obce  Čičmany  Návrh musí obsahovať meno a priezvisko navrhovanej osoby a odôvodnenie. Obecné zastupiteľstvo 3/5 väčšinou hlasov všetkých poslancov následne návrh schvaľuje.  ( vzor návrhu -  príloha č. 2)                              

7. Odovzdanie listiny o čestnom  občianstve sa vykoná slávnostným spôsobom. Čestný   občan obce sa pri tejto príležitosti zapisuje do pamätnej knihy obce Čičmany. 
8. Obecné zastupiteľstvo môže udelené  čestné občianstvo odňať hlasovaním 3/5 väčšinou hlasov všetkých poslancov, ak zo závažných dôvodov čestný občan nie je hodný tejto pocty alebo u koho dodatočne vyjdú najavo skutočnosti, na základe ktorých by udelenie čestného občianstva ocenenému nepatrilo.

§  4
Cena Obce Čičmany 
1. Obecné zastupiteľstvo môže udeliť Cenu Obce Čičmany  fyzickým a právnickým  osobám za:

a) vynikajúce  tvorivé výkony, významné výsledky vo vedeckej, technickej, umeleckej, športovej, publicistickej a inej verejnoprospešnej činnosti,

b) činnosť osôb, ktoré sa významným  spôsobom pričinili o hospodársky a kultúrny rozvoj obce, jeho propagáciu doma  a v zahraničí,

c) činnosť osôb pri záchrane ľudských životov a majetku obce a jeho občanov.

2. Cena obce sa udeľuje v písomnej forme – plakete, na ktorej je erb obce a nápis „Cena Obce  Cičmany  “.

K cene obce sa vydáva graficky upravený list, v ktorom sa uvedie meno, adresa,  dátum udelenia, pečiatka obce a podpis starostu.

3. Návrhy na udelenie Ceny obce môžu podať starostovi obce poslanci obecného zastupiteľstva alebo občania. V návrhu musí byť uvedené  meno a priezvisko navrhovanej osoby alebo názov kolektívu a mená všetkých  jeho členov vrátane vedúceho s odôvodnením. 

4. Cena obce Čičmany  sa udelí navrhovanej osobe alebo kolektívu, ak s návrhom vyslovila súhlas  3/5 všetkých členov obecného zastupiteľstva.

5. Odovzdanie Ceny obce sa vykoná slávnostným spôsobom spravidla pri  vhodnej spoločenskej príležitosti . Ocenený vykoná pri tomto slávnostnom akte podpis do Pamätnej knihy obce Čičmany .

6. Výnimočne sa Cena obce Čičmany  môže udeliť za zásluhy v odseku 1, aj In memoriam. Ocenenia  prevezmú príbuzní pocteného,  ktorí vykonajú zápis do Pamätnej knihy obce Čičmany .

§ 5
Cena starostu Obce Čičmany 
1. Cenu starostu obce Čičmany udeľuje  starosta obce jednotlivcom aj kolektívom za ich záslužnú činnosť vo všetkých sférach života obce na prospech občanov obce a samosprávy.

2. O udelení ceny starostu obce rozhoduje výlučne starosta obce. Starosta o svojom rozhodnutí oboznámi poslancov obce na zasadnutí obecného zastupiteľstva. 

3. Návrh na udelenie Ceny starostu obce môžu podať starostovi obce poslanci obecného zastupiteľstva, obyvatelia obce,  občianske združenia pôsobiace v obci. V návrhu musí byť uvedené meno, priezvisko navrhovanej osoby alebo kolektívu, mená všetkých jeho členov, vrátane vedúceho a odôvodnenie.

4. Cena pozostáva z listiny obsahujúcej  meno oceneného,  názov kolektívu,  predmet pocty a rok udelenia. Listina je opatrená pečiatkou a podpisom starostu obce. 
5. Cenu udeľuje starosta obce slávnostným spôsobom pri rôznych spoločenských príležitostiach.
§ 6
Pamätný list Obce Čičmany 
1.  Pamätný list  Obce  Čičmany sa udeľuje osobám alebo kolektívom, ktoré sa významným  spôsobom zaslúžili o rozvoj, reprezentáciu a propagáciu regiónu, obce   alebo pri významnom pracovnom či životnom jubileu, za dlhoročnú aktivitu v o obci . 

2. O pridelení Pamätného listu rozhoduje Obecné zastupiteľstvo Čičmany  3/5  väčšinou  všetkých poslancov.    Ocenenie sa odovzdá slávnostným  spôsobom pri vhodnej  spoločenskej príležitosti.
3. Ocenení sa pri prevzatí pamätného listu podpíšu do Pamätnej knihy obce Čičmany.

§  7
Záverečné ustanovenia

1. VZN nadobúda účinnosť schválením obecným zastupiteľstvom .............................
Návrh VZN bol vyvesený na úradnej tabuli dňa 3.11.2016
Návrh VZN  bol zvesený dňa: ......................
        V Čičmanoch 3.11.2016
                                                                                                          Mgr. Natália Dubnicayová,v.r. 









Starosta

       Príloha č.1  - vzor listiny udelenia  čestného občianstva

       Príloha č.2 -  vzor návrhu na  ocenenie

       Príloha č.3 -  scenár udeľovania čestného občianstva 

    Príloha č. 1

Obecné zastupiteľstvo v Čičmanoch

V zmysle § 6 a§ 11 ods. 4  písm „o“ zákona č. 369/1990 O obecnom zriadení v platnom znení  

U D E Ľ U J E 
Čestné občianstvo  obce  Čičmany 

––––––––––––––––––––––––––––––––––––––

(komu) 



Xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx



xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx



xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx

                                                                      (krátke zdôvodnenie) 
Pečať obce 


V Čičmanoch, dňa............................











..........................................












podpis starostu 

                                                                                                                 

   Príloha č. 2

Návrh na udelenie verejného vyznamenania a uznania
1. Čestného občianstva obce Čičmany

2. Ceny Obce Čičmany

3. Ceny starostu Obce Čičmany  

4. Pamätný list Obce Čičmany 

( Navrhované  vybrané ocenenie/uznanie zakrúžkovať !)

Uveďte:  

1. Titul, meno  a priezvisko navrhovaného napríslušné 
..............................................................................................
2. Súčasné trvalé bydlisko navrhovaného  na vybrané uznanie  ...............................................................



.............................................................................................................................................................
3.  Zdôvodnenie návrhu:

.............................................................................................................................................................
............................................................................................................................................................
..........................................................................................................................................................
.........................................................................................................................................................
.......................................................................................................................................................
.............................................................................................................................................

Návrh predkladá : ............................................................................................................. .

...........................................................................................................................................

                                                  (meno a priezvisko  , bydlisko navrhovateľa)

V........................... dňa ......................

                                                                                                      ...........................................

                                                                                                          Podpis navrhovateľa 

                    







                   Príloha č.3

Návrh krátkeho  scenára  udelenia čestného občianstva

1. Vystúpenie starostu  obce

· Prečítanie rozhodnutia obecného zastupiteľstva

· Stručný životopis pocteného

· Zdôvodnenie zásluh pre obec

2. Odovzdanie listiny o udelení čestného  občianstva

3. Zápis do pamätnej knihy  obce

4. Príhovor čestného občana obce 
